Հարցեր կան: Հաղորդակցական միջոցներու գործածութեան նպատակի կողքին, հարկ է տիրապետել նաեւ անոնց գործածութեան «գիտութեան», գրաւորի, խօսքի եւ պատկերի, գիտութիւն՝ որ կարեւոր է ֆրանսացիին, քիւրտին, ամերիկացիին եւ ուրիշներու համար, նաեւ՝ հայուն: Պէտք է ճշդել, թէ մենք համայն աշխարհի մեծ ու պզտիկ բոլոր հարցերով զբաղելու ոչ միջոցները ունինք եւ ոչ ալ կարողութիւնը: Չորս էջով լոյս տեսնող հայկական թերթը, իր անձնակազմով, քսան, երեսուն եւ կամ աւելի էջերով լոյս տեսնող ֆրանսական, անգլիական կամ ամերիկեան թերթին յաւակնութիւնները չունի: Հետեւաբար, հայ մամուլը առաւելաբար «մեր կացութեան» բեմը պիտի ըլլայ: